สวัสดีค่ะ ตอนแรกเป็นก้อนที่เต้านมขวาบนเหนือหัวนมขึ้นมาหน่อยไปตรวจเต้านม เพราะนึกว่าเป็นเนื้องอกแต่พออัลตาซาวด์แล้วเขาบอกว่าเป็นหนอง ก็เลยให้ยามาทาน 1 สัปดาห์ตอนนี้ก็ดีขึ้นแล้ว แต่ยังจับไปแข็งๆอยู่ แล้วก็จับใต้เต้านม เหมือนมีก้อนๆอยู่ไม่แน่ใจว่ามันคือก้อนหนองเหมือนกัน หรือเปล่าอยากทราบว่า ถ้าเขาให้อัลตาซาวด์อีกรอบ จะอันตรายไหมค่ะเพราะพึ่งอัลตาซาวด์เมื่อสัปดาห์ก่อน แล้วต้องเจาะเอาหนองออกไหมค่ะกังวลมาก ไม่อยากอัลตา ไม่อยากเจาะ(ขอบค่ะ)
 ก้อนที่เต้านมเป็นถุง อาจไม่ใช่ถุงหนองฝีก็ได้ ครับ อาจเป็นเนื้อเยื่ออย่างอื่นเช่น Fibrocystic breast change ซึ่งภายในจะมีน้ำเหนียวๆข้นเหมือนกัน แพทย์จะเป็นต้องเจาะนอกจากเพื่อให้การพิสูจน์แน่นอนแล้ว จะได้ช่วยในการรักษาด้วยครับ ถ้าเป็นฝีไม่เจาะมีโอกาสที่เชื้อจะดื้อยาปฏิชีวนะทำให้เป็นมากขึ้นได้ครับ เชื้อหนองที่ได้จะต้องเอาไปย้อมและเพาะเชื้อว่าเป็นจากเชื้ออะไร มีความไวต้อยาอะไรด้วยครับ บางครั้ง มะเร็งเต้านมจะมีอาการแรกเริ่มคล้ายกับฝีเต้านมได้ด้วยครับสรุป ว่าควรไปเจาะ ระบายหนองออกและทำอัลตราซาวน์ตามแพทย์แนะนำ การทำอัลตรวซาวน์ ไม่อันตรายครับ ขนาดเด็กทารกอายุไม่กี่สัปดาห์ยังทำได้ด้วยความปลอดภัย เพราะไม่มีรังสี เป็นแค่คลื่นเสียงสะท้อนออกมาทำเป็นภาพ ครับ